laion/Wikipedia-Exotic huggingface dataset:
জন গোমেজ

মেজর জেনারেল(অব.) জন গোমেজ একজন অবসরপ্রাপ্ত বাংলাদেশ সেনাবাহিনীর কর্মকর্তা ও কূটনীতিক। তিনি ফিলিপাইনে বাংলাদেশের রাষ্ট্রদূত হিসেবে দায়িত্ব পালন করেন। জন গোমেজ ঢাকা বিশ্ববিদ্যালয় এবং নটর ডেম কলেজ থেকে স্নাতক করেন। প্রতিরক্ষা গবেষণায় হনোলুলু ইউনিভার্সিটি থেকে মাস্টার্স ডিগ্রি ও এমবিএ করেন। ১৯৭৭ সালে ইনফ্যান্ট্রি অফিসার হিসেবে জন গোমেজ বাংলাদেশ সেনাবাহিনীতে যোগ দেন। সাভার ক্যান্টনমেন্টে 'মর্নিং গ্লোরি স্কুল এন্ড কলেজ' প্রতিষ্ঠা করেন। বাংলাদেশ সামরিক খৃস্টান ফেলোশিপের সভাপতি হিসেবে দায়িত্ব পালন করেন। সেনাবাহিনী থেকে অবসর গ্রহণের পর স্কয়ার হাসপাতালের ম্যানেজমেন্ট সাপোর্ট সার্ভিসের জেনারেল ম্যানেজার হিসাবে দায়িত্ব পালন করেন। ২০১২ সালের অক্টোবরে জন গোমেজ ফিলিপাইনে বাংলাদেশ রাষ্ট্রদূত নিযুক্ত হন। ২০১৬ সালের ৫ ফেব্রুয়ারি মাসে বাংলাদেশ ব্যাংকের রিজার্ভ থেকে ৮ কোটি ১০ লাখ ডলার চুরি করে হ্যাকাররা। চুরি হওয়া অর্থ ফেরতে তাকে দায়িত্ব দেওয়া হয়েছিল। তার প্রচেষ্টায় দেড় কোটি ডলার ফেরত আনার মাধ্যমে শুভ সূচনা করেন। ২০১৬ সালের নভেম্বরে সরকার তার স্থলে আসাদ আলমকে ফিলিপাইনের রাষ্ট্রদূত হিসাবে নিযুক্ত করেন। তাজিকিস্তানের জাতিসংঘ মিশন অব অবজারভার্সের অপারেশন ম্যানেজার ছিলেন। "John Gomes new envoy to the Philippines"। The Daily Star (ইংরেজি ভাষায়)। ৪ অক্টোবর ২০১২। সংগ্রহের তারিখ ১৫ অক্টোবর ২০১৮।  "Condition of Tofail improves"। The Daily Star (ইংরেজি ভাষায়)। ২৫ সেপ্টেম্বর ২০০৯। সংগ্রহের তারিখ ১৫ অক্টোবর ২০১৮।  "Notre Dame College Alumni Association gathering Nov 17"। The Daily Star (ইংরেজি ভাষায়)। ২৩ সেপ্টেম্বর ২০১২। সংগ্রহের তারিখ ১৫ অক্টোবর ২০১৮।  "অর্থ লোপাটের তদন্ত শুরু করেছে এফবিআই | অর্থনীতি | Jugantor"। www.jugantor.com। সংগ্রহের তারিখ ২০১৯-০৬-১৯। [স্থায়ীভাবে অকার্যকর সংযোগ] "রিজার্ভ লুট: উদ্ধার হওয়া অর্থ ফেরত প্রক্রিয়া শুরু || জাতীয়"। জনকন্ঠ (ইংরেজি ভাষায়)। ২০১৯-০৬-২২ তারিখে মূল থেকে আর্কাইভ করা। সংগ্রহের তারিখ ২০১৯-০৬-১৯।  "Gambling with the sweat of our workers' brow!"। The Daily Star (ইংরেজি ভাষায়)। ১৮ মার্চ ২০১৬। সংগ্রহের তারিখ ১৫ অক্টোবর ২০১৮।  "Asad made Philippines ambassador"। banglanews24.com (ইংরেজি ভাষায়)। সংগ্রহের তারিখ ১৫ অক্টোবর ২০১৮।
পঞ্চগৌড় ব্রাহ্মণ

পঞ্চগৌড় ব্রাহ্মণরা হলো ভারতের হিন্দুধর্মের দুটি বৃহত্তর ব্রাহ্মণগোষ্ঠীর একটি৷ পঞ্চগৌড় ব্রাহ্মণ ছাড়া দ্বিতীয় প্রকার গোষ্ঠীটি পঞ্চদ্রাবিড় ব্রাহ্মণ নামে পরিচিত৷ খ্রিস্টীয় দ্বাদশ শতাব্দীতে কল্হণের কাশ্মীরের ইতিহাস বিষয়ে রচিত রাজতরঙ্গিনী পুস্তকে বিন্ধ্য পর্বতের উত্তরভাগে অবস্থিত পাঁচটি পঞ্চগৌড় ব্রাহ্মণ সম্প্রদায়ের কথা উল্লেখ করা রয়েছে৷ স্কন্দপুরাণেও এই গোষ্ঠীবিভাগগুলির বিন্যাস রয়েছে৷ এগুলো হলো যথাক্রমে: সারস্বত ব্রাহ্মণ গৌড়ীয় ব্রাহ্মণ কান্যকুব্জ ব্রাহ্মণ মৈথিল ব্রাহ্মণ উৎকল ব্রাহ্মণ স্কন্দপুরাণের একটি অংশ হিসাবে বিবেচিত সহ্যাদ্রিখন্ডেও উপর্যুক্ত শ্রেণিবিন্যাসেরই উল্লেখ রয়েছে৷ মারাঠা সাম্রাজ্যের সময়কালে দক্ষিণাত্যের মারাঠাদের অঞ্চলে আমলাতান্ত্রিক জমি জরিপ ও বিভিন্ন সম্প্রদায়ের অস্তিত্ব পাওয়া যায়৷ নথি অনুসারে ব্রাহ্মণদের মধ্যে পাঁচ প্রকার পঞ্চগৌড় ব্রাহ্মণের উল্লেখ রয়েছে৷ সেগুলো হলো যথাক্রমে, কান্যকুব্জ ব্রাহ্মণ কামরূপী ব্রাহ্মণ উৎকল ব্রাহ্মণ মৈথিলী ব্রাহ্মণ গুর্জর ব্রাহ্মণ আমলাতান্ত্রিক সম্প্রদায়ভিত্তিক নথি "কৈফিয়ৎ" অনুসারে পঞ্চগৌড় ব্রাহ্মণরা সাধারণত স্মার্ত, বৈষ্ণব কিংবা ভাগবতের অনুসারী হয়ে থাকেন৷ James G. Lochtefeld (২০০২)। The Illustrated Encyclopedia of Hinduism: N-Z। Rosen। পৃষ্ঠা 491। আইএসবিএন 9780823931804।  D. Shyam Babu and Ravindra S. Khare, সম্পাদক (২০১১)। Caste in Life: Experiencing Inequalities। Pearson Education India। পৃষ্ঠা 168। আইএসবিএন 9788131754399।  Shree Scanda Puran (Sayadri Khandha) -Ed. Dr. Jarson D. Kunha, Marathi version Ed. By Gajanan shastri Gaytonde, published by Shree Katyani Publication, Mumbai Krishnaji Nageshrao Chitnis (১৯৯৪)। Glimpses of Maratha Socio-economic History। Atlantic। পৃষ্ঠা 95-96। আইএসবিএন 978-81-7156-347-0।
দক্ষিণ হল্যান্ড

দক্ষিণ হল্যান্ড (ওলন্দাজ: Zuid-Holland [ˌzœyt ˈɦɔlɑnt] (শুনুন)) নেদারল্যান্ডের একটি প্রদেশ। ২০১৫ সালের আগ পর্যন্ত প্রদেশটির জনসংখ্যা ছিল ৩.৬ মিলিয়ন। এর জনসংখ্যা ঘনত্ব ছিল প্রায় ১,৩০০/কিমি২ (৩,৪০০/বর্গমাইল)। অধিক জনসংখ্যার কারণে প্রদেশটি নেদারল্যান্ডের সবচেয়ে জনবহুল এলাকা এবং বিশ্বের অত্যধিক জনসংখ্যা ঘনত্বের এলাকাগুলোর মধ্যে অন্যতম। এটি উত্তর সাগরের তীরে অবস্থিত। এর আয়তন ৩,৪০৩ কিমি২ (১,৩১৪ মা২), এর মধ্যে জলভাগের আয়তন ৫৮৫ কিমি২ (২২৬ মা২)। এর উত্তরে রয়েছে উত্তরে উত্তর হল্যান্ড, পূর্বে উটরেচ ও গেলডারল্যান্ড এবং দক্ষিণে উত্তর ব্রাবান্ট ও জীল্যান্ড অবস্থিত। প্রদেশটির রাজধানী হেগ এবং সবচেয়ে বড় শহরের নাম রোটারডাম। এন্টনি ভন লিউয়েনহুক (১৬৩২–১৭২৩), অণুজীববিদ্যার জনক এবং অণুবীক্ষণ যন্ত্রের আবিষ্কারক। "CBS StatLine - Regional key figures; national accounts"। statline.cbs.nl।  XE.com average EUR/USD ex. rate in 2014 "Sub-national HDI - Area Database - Global Data Lab"। hdi.globaldatalab.org (ইংরেজি ভাষায়)। সংগ্রহের তারিখ ২০১৮-০৯-১৩।  "Regionale kerncijfers Nederland" (Dutch ভাষায়)। CBS। সংগ্রহের তারিখ ৩০ মে ২০১৫। উদ্ধৃতি শৈলী রক্ষণাবেক্ষণ: অচেনা ভাষা (link) "Bevolking; kerncijfers" (Dutch ভাষায়)। CBS। সংগ্রহের তারিখ ২৪ মার্চ ২০১৪। উদ্ধৃতি শৈলী রক্ষণাবেক্ষণ: অচেনা ভাষা (link)
পঞ্চদ্রাবিড় ব্রাহ্মণ

পঞ্চদ্রাবিড় ব্রাহ্মণরা হলো ভারতের হিন্দুধর্মের দুটি বৃহত্তর ব্রাহ্মণগোষ্ঠীর একটি৷ পঞ্চদ্রাবিড় ব্রাহ্মণ ছাড়া দ্বিতীয় প্রকার গোষ্ঠীটি পঞ্চগৌড় ব্রাহ্মণ নামে পরিচিত৷ খ্রিস্টীয় দ্বাদশ শতাব্দীতে কল্হণের কাশ্মীরের ইতিহাস বিষয়ে রচিত রাজতরঙ্গিনী পুস্তকে বিন্ধ্য পর্বতের দক্ষিণভাগে অবস্থিত পাঁচটি পঞ্চদ্রাবিড় ব্রাহ্মণ সম্প্রদায়ের কথা উল্লেখ করা রয়েছে৷ এগুলি হলো যথাক্রমে, কর্ণাটক (কন্নড়ভাষী সহ তৎসংলগ্নভাষী ব্রাহ্মণ) তৈলঙ্গ (তেলুগু ব্রাহ্মণ) দ্রাবিড় (তামিলনাড়ু ও কেরালা অঞ্চলের ব্রাহ্মণ) মহারাষ্ট্রক (মহারাষ্ট্রীয় ব্রাহ্মণ) গুর্জর (গুজরাত ও রাজস্থানের দক্ষিণাঞ্চলের ব্রাহ্মণ) মারাঠা সাম্রাজ্যের সময়কালে দক্ষিণাত্যের মারাঠাদের অঞ্চলে আমলাতান্ত্রিক জমি জরিপ ও বিভিন্ন সম্প্রদায়ের অস্তিত্ব পাওয়া যায়৷ নথি অনুসারে ব্রাহ্মণদের মধ্যে পাঁচ প্রকার পঞ্চগৌড় ব্রাহ্মণের উল্লেখ রয়েছে৷ সেগুলি হলো যথাক্রমে, অন্ধ্র-পূর্ব ব্রাহ্মণ অন্ধ্র-পশ্চিম ব্রাহ্মণ কর্ণাটক ব্রাহ্মণ দ্রাবিড় ব্রাহ্মণ দেশাষ্ট ব্রাহ্মণ আমলাতান্ত্রিক সম্প্রদায়ভিত্তিক নথি "কৈফিয়ৎ" অনুসারে গুর্জর ব্রাহ্মণরা পঞ্চগৌড় ব্রাহ্মণদের অন্তর্গত৷ নথিটিতে এই পঞ্চদ্রাবিড়দের ১৬ টি উপবিভাগে ভাগ করা হয়েছে, সেগুলি হলো যথাক্রমে, কোঙ্কণাষ্ট কর্হাড়ে বড়কারি মধ্যাদিন বনাস কর্ণাটক ষষ্টিক নন্দবংশিক তৈলঙ্গ শ্রীবৈষ্ণব শখিকন্ব কীর্বন্ত সিহাবসৈ নুরচের সেনবী/সেনই/সেন গোবলকোণ্ডে James G. Lochtefeld (২০০২)। The Illustrated Encyclopedia of Hinduism: N-Z। Rosen। পৃষ্ঠা 490–491। আইএসবিএন 9780823931804।  D. Shyam Babu and Ravindra S. Khare, সম্পাদক (২০১১)। Caste in Life: Experiencing Inequalities। Pearson Education India। পৃষ্ঠা 168। আইএসবিএন 9788131754399।  Pandya, A V (১৯৫২)। Abu in Bombay State: A Scientific Study of the Problem। Charutar Vidya Mandal। পৃষ্ঠা 29। It is interesting to note here that the Brahmin groups of Marwar and Mewar belong to the Gurjara group of the Pancha Dravida division  Krishnaji Nageshrao Chitnis (১৯৯৪)। Glimpses of Maratha Socio-economic History। Atlantic। পৃষ্ঠা 95–96। আইএসবিএন 978-81-7156-347-0।
শেখ পাশা হাবিব উদ্দিন

শেখ পাশা হাবিব উদ্দিন এসজিপি, এএফডব্লিউসি, পিএসসি। একজন অবসরপ্রাপ্ত সেনা কর্মকর্তা। ২০১৭ সালের ১৯ ফেব্রুয়ারি তারিখে মেজর জেনারেল পদে পদোন্নতি লাভ করেন। তিনি সর্বশেষ বাংলাদেশ ইনস্টিটিউট অব ইন্টারন্যাশনাল অ্যান্ড স্ট্র্যাটেজিক স্টাডিজ এর মহাপরিচালক ছিলেন। ইতিপূর্বে জাতীয় প্রতিরক্ষা কলেজ (বাংলাদেশ) এর সিনিয়র ডাইরেক্টিং স্টাফ হিসেবে দায়িত্ব পালন করছেন। বাংলাদেশ আনসার ও গ্রাম প্রতিরক্ষা বাহিনীর সাবেক মহাপরিচালক এবং বাংলাদেশ অর্ডন্যান্স ফ্যাক্টরির (বিওফ) সাবেক কমান্ডার। শেখ পাশা হাবিব উদ্দিনের জন্ম ২০ নভেম্বর ১৯৬৭ সালে বাংলাদেশের ফেনী জেলায়। ফৌজদারহাট ক্যাডেট কলেজ থেকে স্নাতক করেন এবং বাংলাদেশ সামরিক একাডেমির ১৬তম বিএমএ দীর্ঘ মেয়াদী কোর্সে যোগ দেন। ২৬ জুন ১৯৮৭ সালে তিনি বাংলাদেশ সেনাবাহিনীর কমিশন পান। চট্টগ্রাম বিশ্ববিদ্যালয় থেকে স্নাতক ডিগ্রি অর্জন করেন এবং ঢাকা বিশ্ববিদ্যালয়ের আইবিএ থেকে এমবিএ পাস করেন। বাংলাদেশ জাতীয় বিশ্ববিদ্যালয় থেকে ওয়ার স্টাডিজ ও ডিফেন্স স্টাডিজে মাস্টার ডিগ্রি অর্জন করেন। ন্যাশনাল ডিফেন্স কলেজ (এনডিসি) এবং সামরিক বাহিনী কমান্ডও স্টাফ কলেজে কোর্স সম্পন্ন করেন। ২০০৬ সালে তিনি মার্কিন যুক্তরাষ্ট্র নৌবাহিনীতে ক্যালিফোর্নিয়ার নেভি স্নাতকোত্তর স্কুল পরিচালিত সন্ত্রাসবাদের নাগরিক প্রতিক্রিয়া সম্পর্কে একটি কোর্স সম্পন্ন করেন। তিনি মার্কিন যুক্তরাষ্ট্র সামরিক একাডেমিতে লিডারশীপ কোর্স সম্পন্ন করেন। যুক্তরাজ্যের বাংলাদেশ দূতাবাসে প্রতিরক্ষা অ্যাটাচ হিসেবে কাজ করেন। দ্বিতীয় আর্টিলারি ব্রিগেড কমান্ডার ছিলেন। বর্ডার গার্ড বাংলাদেশে প্রথম ব্যাটালিয়নের অধিনায়ক হিসাবে দায়িত্ব পালন করেন। ইন্সট্রাক্টর ইন টি স্কুল অফ ইনফেন্ট্রি এন্ড ট্যাক্টিক্সে প্রশিক্ষক ছিল। প্রতিরক্ষা গোয়েন্দা মহাপরিদপ্তরের (ডিজিএফআই) মহাপরিচালক। ৩১ এপ্রিল ২০১৭ সালে তিনি বাংলাদেশ আনসার ও গ্রাম প্রতিরক্ষা বাহিনীর মহাপরিচালক নিযুক্ত হন। ২০১৮ সালের ৬ জানুয়ারি তিনি ঘোষণা দেন যে বাংলাদেশ আনসার ও গ্রাম প্রতিরক্ষা বাহিনীর ৬০০,০০০ জন কর্মী পরবর্তী সাধারণ নির্বাচনে নিযুক্ত হবে। বাংলাদেশী জাতিসংঘ শান্তিরক্ষী বাহিনীর কমান্ডার ছিলেন। ইউএনওসিআই এর ও কমান্ডার ছিলেন। "National Defence College"। www.ndc.gov.bd। সংগ্রহের তারিখ ২০২১-১১-০৭।  "শেখ পাশা হাবিব উদ্দিন"। প্রিয়.কম (ইংরেজি ভাষায়)। ২০১৮-০২-২৭ তারিখে মূল থেকে আর্কাইভ করা। সংগ্রহের তারিখ ২০১৯-০৬-১৯।  "Major General Sheikh Pasha Habib Uddin"। The New Nation (ইংরেজি ভাষায়)। ২৮ জুন ২০১৮ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৮।  "Hasina govt wants 'improved' gen elections"। Prothom Alo (ইংরেজি ভাষায়)। সংগ্রহের তারিখ ২৮ জুন ২০১৮।  "Ansar and VDP (In Bengali)"। ansarvdp.gov.bd (ইংরেজি ভাষায়)। সংগ্রহের তারিখ ২৮ জুন ২০১৮।  "Major General Pasha made new DG of Ansar"। theindependentbd.com। The Independent। সংগ্রহের তারিখ ২৮ জুন ২০১৮।  "'600,000 Ansar, VDP men to be deployed in next polls'"। The Daily Sun (ইংরেজি ভাষায়)। সংগ্রহের তারিখ ২৮ জুন ২০১৮।
আমস্টারডাম বিশ্ববিদ্যালয়

আমস্টারডাম বিশ্ববিদ্যালয় (সংক্ষিপ্ত নাম ইউভিএ, ওলন্দাজ: Universiteit van Amsterdam) নেদারল্যান্ডের আমস্টারডামে অবস্থিত একটি সরকারি বিশ্ববিদ্যালয়। আমস্টারডামে দুটি সরকারি গবেষণাধর্মী বিশ্ববিদ্যালয় আছে। একটি হল আমস্টারডাম বিশ্ববিদ্যালয় এবং অপরটি আমস্টারডাম মুক্ত বিশ্ববিদ্যালয়। ১৬৩২ সালে পৌরসভা দ্বারা বিশ্ববিদ্যালয়টি প্রতিষ্ঠিত হয়। পরে শহরের নামের সাথে মিল রেখে নাম রাখা হয় আমস্টারডাম বিশ্ববিদ্যালয়। এটি নেদারল্যান্ডের ৩য় প্রাচীন বিশ্ববিদ্যালয়। ৩১১৮৬ জন শিক্ষার্থী, ৪৭৯৪ জন প্রসাশনিক কর্মকর্তা, ১৩৪০ জন পিএইচডি শিক্ষার্থী নিয়ে এটি ইউরোপের অন্যতম বড় বিশ্ববিদ্যালয়গুলোর মধ্যে একটি। এর বার্ষিক বাজেট €৬০০ মিলিয়ন শিক্ষার্থী ভর্তির দিক থেকে এটি নেদারল্যান্ডের সবচেয়ে বড় বিশ্ববিদ্যালয়। এর প্রধান প্রাঙ্গণ আমস্টারডামের কেন্দ্রেই অবস্থিত। বিশ্ববিদ্যালয়টির অনুষদের সংখ্যা ৭টি। এগুলো হলো: মানবিক অনুষদ, সমাজ বিজ্ঞান অনুষদ, আচরণিক অনুষদ, অর্থনীতি অনুষদ, ব্যাবসায় অনুষদ, বিজ্ঞান অনুষদ, আইন অনুষদ, চিকিৎসাবিজ্ঞান অনুষদ এবং দন্ত অনুষদ। এই বিশ্ববিদ্যালয় থেকে ছয়জন নোবেল বিজয়ী এবং নেদারল্যান্ডের পাঁচজন প্রধানমন্ত্রী পড়াশোনা করেছেন। ২০১৪ সালের কিউ এস বিশ্ব র‍্যাংকিং-এ বিশ্ববিদ্যালয়টি বিশ্বে ৫০তম, ইউরোপে ১৫তম এবং নেদারল্যান্ডে ১৫তম স্থান অধিকার করে। ৭টি বিভাগে বিশ্বে এই বিশ্ববিদ্যালয়টির অবস্থান বিশ্বে ৫০তম হয়েছিল। ২০১৮ এবং ২০১৯ সালে, গণমাধ্যম বিভাগ ও যোগাযোগ বিভাগ কিউ এস বিশ্ব র‍্যাংকিং-এর বিভাগের বিচারে প্রথম স্থান অধিকার করে। টোবিয়াস এসার, শান্তিতে নোবেল পুরস্কার (১৯১১) ক্রিশ্চিয়ান এইকমেন, চিকিৎসাবিজ্ঞানে নোবেল পুরস্কার (১৯২৯) ইয়াকোবুস হেনরিকুস ফান্ট হফ, রসায়নে নোবেল পুরসকার (১৯০১) ইয়োহানেস ডিডেরিক ফান ডার ভাল্‌স, পদার্থবিজ্ঞানে নোবেল পুরস্কার (১৯১০) পিটার জেমান, পদার্থবিজ্ঞানে নোবেল পুরস্কার (১৯০২) ফ্রিৎস জের্নিকে, পদার্থবিজ্ঞানে নোবেল পুরসকার (১৯৫৩) Amsterdam, Universiteit van (২০১৮-০৩-০৬)। "Kerncijfers - Universiteit van Amsterdam"। www.uva.nl।  Belzen, Jacob (২০১০)। Towards Cultural Psychology of Religion: Principles, Approaches, Applications। পৃষ্ঠা 215।  "Facts and figures"। University of Amsterdam। ২০১৩-১১-১৪ তারিখে মূল থেকে আর্কাইভ করা। সংগ্রহের তারিখ ২০১৩-১২-১৯।  "Annual Report 2009"। University of Amsterdam। ২০১১-১১-১১ তারিখে মূল থেকে আর্কাইভ করা। সংগ্রহের তারিখ ২০১১-০৭-১২।  "Academic awards"। University of Amsterdam। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-০৬-২৭।  "QS World University Rankings 2011"। QS। সংগ্রহের তারিখ ২০১১-০৯-০৫।
লিজিয়ন (টিভি সিরিজ)

লিজিয়ন (ইংরেজি: Legion) একটি অ্যামেরিকান ক্যাবল টেলিভিশন সিরিজ যেটি নোয়াহ হলি এফএক্স টেলিভিশন চ্যানেলের জন্যে বানিয়েছেন। লিজিয়ন মার্ভেল কমিকসের চরিত্র ডেভিড হলার বা লিজিয়নের উপর ভিত্তি করে নির্মিত। এক্স-ম্যান চলচ্চিত্র সিরিজের সাথে যুক্ত থাকা এটিই প্রথম টেলিভিশন সিরিজ। হলি এ সিরিজের শো-রানার হিশেবে কাজ করছেন। ড্যান স্টিভেনস হলার চরিত্রে খুব ছোট বেলায় স্কিজোফ্রোনিয়ার জন্যে চিকিৎসার দ্বারস্থ হন, যিনি আসলে একজন মিউট্যান্ট। র‍্যাশেল কেলার, অব্রি প্লাজা, বিল আরউইন, জেরেমি হ্যারিস, অ্যাম্বার মিডথান্ডার এবং জিন স্মার্টও এ সিরিজে বিভিন্ন চরিত্রে আছেন। এফএক্স ও মার্ভেল টেলিভিশন একসাথে অক্টোবর ২০১৫ সালে এক্স-ম্যান চরিত্র লিজিয়নের উপর ভিত্তি করে নতুন একটি টিভি সিরিজ প্রচারের ঘোষণা দেয়, আর হলি এটি লেখা ও পরিচালনার দায়িত্ব তুলে নেন। তিনি হলারকে একজন অবিশ্বস্ত উত্তমচরিত্র হিশেবে দেখাতে চেয়েছিলেন, যেখানে ৬০-এর দশক আর আধুনিক সমাজের উপাদানগুলোর মিশ্রণ ঘটাতে চেয়েছিলেন তিনি, যেখানে মূল চরিত্রগুলোর ভুল বাস্তবতা দর্শনকেও তুলে আনেন তিনি। সিরিজটি সমালোচকদের সুনজরে পড়ে। Roots, Kimberly (মে ২, ২০১৯)। "FX Sets Premieres for Legion's Final Season, Baskets and Snowfall Returns"। TVLine। সংগ্রহের তারিখ মে ২, ২০১৯।  উইকিউক্তিতে লিজিয়ন (টিভি সিরিজ) সম্পর্কিত উক্তির সংকলন রয়েছে। দাপ্তরিক ওয়েবসাইট ইন্টারনেট মুভি ডেটাবেজে লিজিয়ন (ইংরেজি)
আনোয়ারুল কবির তালুকদার

আনোয়ারুল কবির তালুকদার শাহজাদা (১ জানুয়ারি ১৯৪৪-১০ মে ২০২০) বাংলাদেশ সেনাবাহিনীর অবসরপ্রাপ্ত মেজর জেনারেল। বাংলাদেশ জাতীয়তাবাদী দলের ও লিবারেল ডেমোক্র্যাটিক পার্টির সাবেক রাজনীতিবিদ। তিনি জামালপুর-৪ আসনের সাবেক সংসদ সদস্য এবং সাবেক বিদ্যুৎ প্রতিমন্ত্রী। আনোয়ারুল কবির তালুকদার বাংলাদেশ সেনাবাহিনীতে চাকরি করেন এবং মেজর জেনারেল হিসাবে অবসর গ্রহণ করেন। জামালপুর-৪ থেকে সংসদ সদস্য নির্বাচিত হন। পরিকল্পনা ও অর্থ মন্ত্রণালয়ের প্রতিমন্ত্রী ছিলেন। খালেদা জিয়ার দ্বিতীয় মন্ত্রিসভায় প্রথমে অর্থ ও পরিকল্পনা প্রতিমন্ত্রী পরে বিদ্যুৎ, জ্বালানি ও খনিজসম্পদ প্রতিমন্ত্রী দায়িত্ব পালন করেন। বিদ্যুৎ খাতের দুর্নীতির প্রতিবাদে তিনি পদত্যাগ করেন। সরকার থেকে বলা হয় তাকে বরখাস্ত করা হয়েছে। ২৬ অক্টোবর ২০০৬ তারিখে বাংলাদেশ জাতীয়তাবাদী দল থেকে পদত্যাগ করেছিলেন। তার মতে বিদ্যুৎ খাতের দুর্নীতির প্রতিবাদে তিনি পদত্যাগ করেছিলেন। ঐ বছর তিনি লিবারেল ডেমোক্র্যাটিক পার্টিতে যোগ দেন। পার্টির নেতৃত্বের সাথে নীতিগত পার্থক্য নিয়ে ৫ জানুয়ারী ২০০৯ তারিখে তিনি লিবারেল ডেমোক্র্যাটিক পার্টি থেকে ও পদত্যাগ করেন। তিনি তিন ছেলে ও এক মেয়ের জনক। তিনি প্রাক্তন মন্ত্রী এবং বাংলাদেশ জাতীয়তাবাদী দলের মহাসচিব আব্দুস সালাম তালুকদারের (১৯৩৬-১৯৯৯) ভাগ্নে ছিলেন। আনোয়ারুল কবির তালুকদার ১০ মে ২০২০ করোনাভাইরাসে আক্রান্ত হয়ে সম্মিলিত সামরিক হাসপাতালে (সিএমএইচ) মৃত্যুবরণ করেন। "করোনায় মারা গেলেন সাবেক বিদ্যুৎ প্রতিমন্ত্রী আনোয়ারুল কবির তালুকদার"। দৈনিক ইত্তেফাক। ২০২০-০৫-১০। সংগ্রহের তারিখ ২০২০-০৫-১০।  "Govt lands roadmap for power sector reform" (ইংরেজি ভাষায়)। দ্য ডেইলি স্টার। ২০ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০১৮।  শাকিল, মির্জা। "Jamalpur BNP bigwigs may join LDP with followers" (ইংরেজি ভাষায়)। দ্য ডেইলি স্টার। ২০ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০১৮।  জামালপুর প্রতিনিধি (১০ মে ২০২০)। "করোনাভাইরাস: সাবেক প্রতিমন্ত্রী আনোয়ারুল কবির মারা গেছেন"। বিডিনিউজ টোয়েন্টিফোর ডটকম। ১ জুন ২০২০ তারিখে মূল থেকে আর্কাইভ করা। সংগ্রহের তারিখ ১০ মে ২০২০।  "Anwarul Kabir pins hopes on 'people power'"। bdnews24.com। সংগ্রহের তারিখ ২০ ফেব্রুয়ারি ২০১৮।  আহসান, সৈয়দ বদরুল। "Talukdar and the politics of decency" (ইংরেজি ভাষায়)। দ্য ডেইলি স্টার। ২০ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০১৮।  "Talukdar, Kabir and Dewan quit LDP"। bdnews24.com। সংগ্রহের তারিখ ২০ ফেব্রুয়ারি ২০১৮।  "করোনায় আক্রান্ত হয়ে সাবেক বিদ্যুৎ প্রতিমন্ত্রীর মৃত্যু"। যুগান্তর। সংগ্রহের তারিখ ১৫ জুন ২০২০।
মোহাব্বত জান চৌধুরী

মোহাব্বত জান চৌধুরী একজন বাংলাদেশী সাবেক মেজর জেনারেল। রাজনীতিবিদ ও সাবেক স্বরাষ্ট্রমন্ত্রী। তিনি ডিজিএফআই মহাপরিচালক হিসেবে দায়িত্ব পালন করেন। মোহাব্বত জান চৌধুরী তৎকালীন ফরিদপুর জেলার গোপালগঞ্জ মহকুমার একটি সম্ভ্রান্ত বাঙালি মুসলিম পরিবারে জন্মগ্রহণ করেন​, যারা খাঁনপুরের জমিদার হিসাবে পরিচিত। তাঁর বাবা সাঈদ জান চৌধুরী ছিলেন একজন সরকারি কর্মচারী যিনি ১৯৮৪ সালে মারা যান এবং তাঁর দাদা রহমত জান চৌধুরী ছিলেন খানপুর জমিদারির প্রতিষ্ঠাতা। মোহাব্বত জান চৌধুরীর পরদাদা আহমদ জান চৌধুরী ছিলেন পাবনা জেলার দুলাই ও পার্শ্ববর্তী এলাকার বিখ্যাত জমিদার আজিম চৌধুরীর বড় ছেলে। তাঁদের পূর্বপুরুষ শরফুদ্দীন সরকার তুর্কেস্তানের সমরকন্দ শহর থেকে বাংলায় এসে দুলাই গাঁওয়ে বসতি স্থাপন করেছিলেন। পরদাদা আহমদ জান চৌধুরীর অকাল মৃত্যুর পর তাঁর স্ত্রী পুত্র রহমত জান চৌধুরীকে সাথে নিয়ে নিজের বাবার বাড়ি খানপুরে ফিরে যান। মোহাব্বত জান চৌধুরীর মা উলানিয়া জমিদার বাড়ির অন্যতম সাহেবজাদি। মোহাব্বত জান চৌধুরী পাকিস্তান মিলিটারি একাডেমিতে প্রশিক্ষিত। ১৯৫৫ সালের সেপ্টেম্বরে পাকিস্তান সেনাবাহিনীতে দ্বিতীয় লেফটেন্যান্ট হিসেবে যোগ দেন। তিনি স্টাফ সদর দফতর, মিলিটারি ট্রেনিং স্কুলসহ কয়েকটি পদে চাকরি করেন এবং ইন্টার সার্ভিসেস ইন্টেলিজেন্স (আইএসআই) এ কাজ করেন। স্বাধীনতার পর তিনি বাংলাদেশ সেনাবাহিনীতে যোগ দেন। বাংলাদেশ রাইফেলসে ডেপুটি ডিরেক্টর জেনারেল হিসেবে দায়িত্ব পালন করেন। সেনাবাহিনীর সিগন্যাল কর্পসের পরিচালক এবং তারপর মহাপরিচালক ছিলেন। তিনি বাংলাদেশ কৃষি ব্যাংক ও জন প্রশাসন প্রশিক্ষণ কেন্দ্রের চেয়ারম্যান হিসেবে দায়িত্ব পালন করেন। অবসর গ্রহণের পর মোহাব্বত জান চৌধুরী রাজনীতিতে যোগ দিলেন। ফরিদপুর থেকে সংসদ সদস্য নির্বাচিত হন। স্বরাষ্ট্র প্রতিমন্ত্রী, ত্রাণ ও পুনর্বাসনের মন্ত্রী, সংস্থাপন মন্ত্রী ও খাদ্য মন্ত্রী ছিলেন। তিনি দুটি ব্যবসা প্রতিষ্ঠানের ডাইনামিক কমিউনিকেশনস এবং ট্রাস্ট নিটওয়্যারের চেয়ারম্যান। তিনি মাইক্রো ইন্ডাস্ট্রিজ ডেভেলপমেন্ট অ্যাসিস্ট্যান্স অ্যান্ড সার্ভিসেস (MIDAS) এর পরিচালক। "Drama over enquiry"। The Daily Star (ইংরেজি ভাষায়)। ২৮ এপ্রিল ২০১৪। সংগ্রহের তারিখ ১২ ডিসেম্বর ২০১৭।  "Trial targeted freedom fighter officers"। The Daily Star (ইংরেজি ভাষায়)। ২৯ এপ্রিল ২০১৪। সংগ্রহের তারিখ ১২ ডিসেম্বর ২০১৭।  পিণ্টু, ডাঃ আশরফ (২২ জানুয়ারি ২০২১)। "জমিদার আজিম চৌধুরী জেগে থাকে স্মৃতিরা"। দৈনিক নয়া দিগন্ত। উদ্ধৃতি টেমপ্লেট ইংরেজি প্যারামিটার ব্যবহার করেছে (link) আলতব হোসেন (১৩ আগস্ট ২০২১)। "জমিদার আজিম চৌধুরী (২য় পর্ব)"। আমাদের সুজানগর। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Maj. Gen. (Retd.) Mahabbat Jan Chowdhury"। MIDAS। ১২ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৭।
আনোয়ার হোসেন (জেনারেল)

একই নামের অন্যান্য ব্যক্তিবর্গের জন্য দেখুন আনোয়ার হোসেন। আনোয়ার হোসেন বাংলাদেশ সেনাবাহিনীর অবসরপ্রাপ্ত লেফটেন্যান্ট জেনারেল। তিনি সেনাবাহিনীর কোয়ার্টার মাস্টার জেনারেল হিসেবে দায়িত্ব পালন করেছেন। তিনি বর্ডার গার্ড বাংলাদেশ (বিজিবি) এর সাবেক মহাপরিচালক এবং আর্মি ট্রেনিং এন্ড ডক্ট্রিনে কম্যান্ডর (জেনারেল অফিসার কমান্ডিং) (জিওসি)। তিনি বাংলাদেশ সেনাবাহিনীর আর্টিলারি রেজিমেন্টের কর্নেল কম্যান্ডর হিসাবে সম্মানিত হয়েছেন। তিনি বাংলাদেশ সেনাবাহিনীর রেজিমেন্টের সর্বোচ্চ রেঙ্কিং প্রাপ্ত সেবা প্রদানকারী সিনিয়র অফিসার। তিনি ১৯৯১ সালে মিরপুরের ডিফেন্স সার্ভিসেস কমান্ড অ্যান্ড স্টাফ কলেজের আর্মি স্টাফ কোর্স। ১৯৯২-১৯৯৩ সালে স্টাফ কলেজ জার্মানির কমান্ড অ্যান্ড জেনারেল স্টাফ কোর্স এবং ২০০৬ সালে মিরপুর জাতীয় প্রতিরক্ষা কলেজের জাতীয় প্রতিরক্ষা কোর্স সম্পন্ন করেন। প্রথম বিএমএ দীর্ঘ কোর্সে ২৩ ডিসেম্বর ১৯৭৯ সালে বাংলাদেশ সেনাবাহিনীর আর্টিলারি কর্পসে কমিশন করা হয়। ৯ম বিএমএ দীর্ঘ মেয়াদী কোর্স আর্টিলারি ব্রিগেডের কমান্ডার। আর্টিলারি সেন্টার অ্যান্ড স্কুল (এসি অ্যান্ড এস) এর কমান্ডার। মহাপরিচালক সেনা সদর দফতরে জেনারেল স্টাফ শাখা। ৩৩তম পদাতিক ডিভিশনের জিওসি এবং কুমিল্লা এলাকার এরিয়া কমান্ডার হিসাবে দায়িত্ব পালন করেন। তিনি সেনাবাহিনীর প্রশিক্ষণ ও ডক্টরাইন কমান্ডের সাবেক জেনারেল অফিসার কমান্ডিং ছিলেন। ৩০ জুন ২০১১ থেকে ৫ ডিসেম্বর ২০১২ পর্যন্ত তিনি বর্ডার গার্ডের মহাপরিচালক। তিনি বাংলাদেশ ডিজেল প্ল্যান্ট লিমিটেডের পরিচালনা পর্ষদের ভাইস চেয়ারম্যান। বাংলাদেশ মেশিন টুলস ফ্যাক্টরি লিমিটেডের পরিচালনা পর্ষদের ভাইস চেয়ারম্যানও ছিলেন। ক্যান্টিন স্টোর ডিপার্টমেন্ট (সিএসডি) এর পরিচালনা পর্ষদের চেয়ারম্যান। তিনি বাংলাদেশ সেনাবাহিনীর কোয়ার্টার মাস্টার জেনারেল (কিউএমজি) হিসাবে সকল ডিওএইচএস এবং এএইচএস কর্তৃপক্ষের অধীনে আসেন। ১৯৮৮-১৯৮৯ সালে জাতিসংঘ ইরান-ইরাক সামরিক পর্যবেক্ষক দল (ইউএনআইআইএমওজি) এর পর্যবেক্ষক এবং ২০০৮-২০০৯ সালে জর্জিয়ার জাতিসংঘের পর্যবেক্ষক মিশনের প্রধান সামরিক পর্যবেক্ষক হিসাবে দায়িত্ব পালন করেন। "লে. জেনারেল আজিজ কোয়ার্টারমাস্টার জেনারেল হলেন"। samakal.com। ৯ জানুয়ারি ২০১৮। ৯ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০১৮।  "PM opens new establishments at Dhaka cantt"। archive.newagebd.net। New Age। ৩০ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০১৭।  "Navy, Air chiefs adorned new rank badges"। theindependentbd.com। The Independent। সংগ্রহের তারিখ ১০ এপ্রিল ২০১৭।  "New BGB chief takes charge"। The Daily Star (ইংরেজি ভাষায়)। ১ জুলাই ২০১১। সংগ্রহের তারিখ ১০ এপ্রিল ২০১৭।  "Lt Gen Belal next army chief"। archive.newagebd.net। New Age। ২০ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০১৭।  "Border Guard Bangladesh"। bgb.gov.bd। ২৬ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০১৭।  "BDP exhibits its products"। bssnews.net (ইংরেজি ভাষায়)। BSS। ২০১৭-০৪-১০ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০১৭।  "UNOMIG: United Nations Observer Mission in Georgia - Facts and Figures"। www.un.org। সংগ্রহের তারিখ ২০১৭-০৪-১৭।
হানাহ উলী

হানাহ উলী (১৬২২-১৬৭৫) হচ্ছেন একজন ইংরেজ লেখিকা যিনি গৃহকর্মী প্রেরণের ব্যবস্থাপনার উপর তার প্রথম দিকের বই সমূহ প্রকাশ করতেন। তিনি সম্ভবত প্রথম ব্যক্তি যিনি এসবের মাধ্যমে অর্থ উপার্জন করতেন। ১৬৬১ – দ্য লেডিস ডিরেক্টরী ১৬৬৪ – দ্য কুকিজ গাইড ১৬৭০ – দ্য কুইন লাইক ক্লোজেটেড; ১৬৭২ – দ্য লেডিস ডিলাইট ১৬৭৪ – অ্যা সাপ্লিমেন্ট টু দ্য কুইন লাইক ক্লোজেটেড" অথবা, অ্যা লিটল অব এভ্রিথিং তার বইয়ের উপর ভিত্তি করে দ্য জেন্টলসওম্যান কোম্পানিয়ন (ভদ্রমহিলার সঙ্গী) নামে একটি অননুমোদিত কাজ ১৬৭৩ সালে প্রকাশিত হয়। ১৬৭৫ সালে দ্য একমপ্লিশড লেডিস ডিলাইট এবং দ্য কমপ্লিট সার্ভেন্ট মেইড নামে ১৬৮৫ সালে একইরকম দুইটি অননুমোদিত কাজ প্রকাশিত হয়। এই কাজগুলো বারংবার পুনমুদ্রিত হয়েছে। অলির কাজ নিয়ে খুব বেশি আলোচনা পাওয়া যায় না এবং তার লেখার উপর বিশেষজ্ঞদের গবেষণাকৃত কাজের সংখ্যা খুবই সীমিত। বেশিরভাগ একাডেমিকের মতামতের ভিত্তিতে এটা অনুমান করা হয়েছে যে ওলির প্রাথমিক লক্ষ্য ছিল এটা জানা পুরুষরা ঐতিহ্যগতভাবে বাজারে যে রাজত্ব করছে সেখানে তার অবস্থান কেমন এবং তার লক্ষ্য ছিল নারীর শিক্ষা নিয়ে কথা বলা। Hobby, Elaine (১৯৮৮)। Virtue of necessity : English women's writing, 1649–1688। London: Virago। আইএসবিএন 0860688313।  Ellison, Katherine (2005). "Introduction to The Gentlewomans Companion". Emory Women Writers Resource Project. Emory University. Retrieved 22 September 2009 Colquhoun, Kate (২০০৮) [2007]। Taste: The Story of Britain through its Cooking। Bloomsbury। পৃষ্ঠা 152। আইএসবিএন 978-0-747-59306-5।  উদ্ধৃতি ত্রুটি: <ref> ট্যাগ বৈধ নয়; ODNB নামের সূত্রটির জন্য কোন লেখা প্রদান করা হয়নি
ইব্রাহিম সাবের

ইব্রাহিম সাবের (১৯৪৫ - ১৯ জুন ২০১৯) ছিলেন একজন বাংলাদেশি হকি খেলোয়াড় ও বাংলাদেশ পুরুষ জাতীয় ফিল্ড হকি দলের সাবেক অধিনায়ক। ক্রীড়ায় বিশেষ অবদানের স্বীকৃতিস্বরুপ ১৯৯৭ সালে তিনি জাতীয় ক্রীড়া পুরস্কার লাভ করেন। ১৯৫৭ সালে ইব্রাহিম সারগোদার পিএএফ পাবলিক স্কুলে ভর্তি হন। সেখানে তিনি চার বছর লেখাপড়া করেন। এরপর তিনি ঢাকায় ফিরে এসে নটর ডেম কলেজে ভর্তি হন এবং সেখান থেকে উচ্চমাধ্যমিক শিক্ষা সম্পন্ন করেন। পরবর্তীতে তিনি ঢাকা বিশ্ববিদ্যালয়ে অধ্যয়ন করেন। ইব্রাহিম সাবের ১৯৭০-এর দশকে পাকিস্তান জাতীয় হকি দলের সদস্য ছিলেন। ১৯৭১ সালে তিনি বার্সেলোনা বিশ্বকাপে পাকিস্তান জাতীয় হকি দলের সদস্য ছিলেন। বাংলাদেশ স্বাধীনতা লাভের পর তিনি বাংলাদেশ জাতীয় হকি দলে অন্তর্ভুক্ত হন। ১৯৭৯ সালের এশিয়া গেমসে তিনি বাংলাদেশ দলের অধিনায়ক ছিলেন। হকি ছাড়াও ইব্রাহিম ফুটবল, ক্রিকেট ও বাস্কেটবলেও নিয়মিত ছিলেন। তিনি ঢাকা আবাহনী লিমিটেডের হয়ে খেলেছেন। ইব্রাহিম সাবের ২০১৯ সালের ১৯ জুন ঢাকার ধানমন্ডির নিজ বাসভবনে বার্ধক্যজনিত কারণে ৭৪ বছর বয়সে মৃত্যুবরণ করেন। "চলে গেলেন ইব্রাহিম সাবের"। দৈনিক আমাদের সময় (ইংরেজি ভাষায়)। সংগ্রহের তারিখ ১৯ জুন ২০১৯।  "খ্যাতি বা টাকা নয় খেলতাম শুধুই আনন্দের জন্য"। কালের কণ্ঠ। ১২ জুন ২০১৫। সংগ্রহের তারিখ ২২ জানুয়ারি ২০২৪।  "জাতীয় হকি দলের সাবেক অধিনায়ক ইব্রাহিম সাবের আর নেই"। বাংলানিউজ২৪.কম। সংগ্রহের তারিখ ১৯ জুন ২০১৯।  রিপোর্টার, স্পোর্টস। "জাতীয় পুরস্কারপ্রাপ্ত হকি তারকা ইব্রাহিম সাবের আর নেই"। দৈনিক ইনকিলাব (ইংরেজি ভাষায়)। ১৯ জুন ২০১৯ তারিখে মূল থেকে আর্কাইভ করা। সংগ্রহের তারিখ ১৯ জুন ২০১৯।  "হকি খেলোয়াড় ইব্রাহিমের মৃত্যুতে মির্জা ফখরুলের শোক"। বাংলা ট্রিবিউন। ১৯ জুন ২০১৯ তারিখে মূল থেকে আর্কাইভ করা। সংগ্রহের তারিখ ১৯ জুন ২০১৯।
অবলোহিত উত্তাপক

অবলোহিত উত্তাপ বা তাপ বাতি বিদ্যুৎ-চুম্বকীয় বিকিরণের মাধ্যমে নিম্ন তাপমাত্রা থেকে উচ্চতাপমাত্রায় শক্তি স্থানান্তর করে। এটির তাপমাত্রা নির্ভর করে নির্গত আলোর উপর। অবলোহিত বিকিরণের তরঙ্গদৈর্ঘ্যের সর্বোচ্চ সীমা ৭৮০ ন্যানোমিটার থেকে ১ মিলিমিটার পর্যন্ত। একে ইংরেজিতে "ইনফ্রারেড হিটার" বা "হিট ল্যাম্প" বলা হয়।